Tyttäremme huone - Kodin Onni - Vuodatus.net
lauantai, 8. joulukuu 2012
Minulta on toivottu suuresti uudestaan postaamista tyttäremme huoneesta jonka aiemmin siis julkaisin edellisessä blogissani jonka jälkeen vuodatus kadotti kuvat. Monelta jäi kuvat näkemättä ja teidän lukijoiden toiveesta julkaisen ne uudelleen! :)
Aloitetaan tapetista: tytär näki valitsemansa tapetin Kotikatu-ohjelmassa ja sanoi haluavansa rakentaessamme taloamme, omaan huoneeseensa kyseistä tapettia. Ja minulla ei ollut siihen mitään vastaansanomista sillä itseänikin tapetti miellytti suuresti! Tapetti siis Pihlgren&Ritolan Kirsikkapuu-kuosi.
Huoneeseen tultaessa on neidin aarteet heti vastassa, nimittäin käsilaukut!
Naisena tosin ymmärrän hänen keräilyintonsa kyseisistä ihanuuksista oikein hyvin.. ;)
Vanhassa piianpeilin laatikossa on hyvä säilyttää tarrat, paperisilput, kynänpätkät ja muut "todella tärkeät" :)
Valaistus huoneessa on hyvä. Peilikaapistojen valolippa antaa kauniin ja sopivan valaistuksen koulupöydällä olevan valaisimen kanssa, mutta yleisvalaisimena katossa löytyy pikkuneidin oma pieni "kruunu".
Huoneessa on kerroksittain uutta ja vanhaa. Koulupöytä Ikeasta, talonpoikaistuoli ja umpipuinen jatkettava sänky ovat kirpparilöytöjä.
Barbit, ponit ym ovat jemmattuina isoon peltiseen Lelut-saaviin.
Loput lelut säilyvätkin (hallitussa) kaaoksessa liukuovien takana. :D Yksi osio on käytössä vaatteille.
Toivottavasti nyt ne lukijat jotka viime julkaisusta jäivät paitsi, näkisivät kuvat nyt. :) Mukavaa Viikonloppua!
3 Lähettänyt: kodin-onni - 8.12.2012 klo 12.12